โฟน เนวาด้า ไล่ทุบ "เสือ ทองราชา" 5-0 เฟรม คว้าแชมป์สนาม 4 พร้อมเงินสามหมื่นกลับอุบลฯ!!! ........ ศึกสอยคิว "PJ SangSom 6 Red Open 2017" สนามที่ 4 ณ PJ สนุกเกอร์ คลับ วันที่ 24 ต.ค. เสร็จไอ้หนุ่มหน้ามนคนอุบลฯจนได้ ด้วยวัยเพียง 18 ปี "โฟน เนวาด้า" (ณรงค์เดช ตาขันทอง) ก็คว้าแชมป์สนามที่ 4 ให้กับตัวเองสำเร็จ โดยที่รอบรองฯโฟนเอาชนะรุ่นใหญ่ "วีป เอเซีย" (ประทีป ขันธายก) 4-2 เฟรม ผ่านเข้าไปชิงชนะเลิศกับ "เสือ ทองราชา" (ชัชวาลย์ รุตแพ) ที่เอาชนะ "เจี๊ยบ แมนยู" (กรกต ทองคำ) มา 4-1 เฟรม และรอบชิงฯ โฟนก็มาแบบจัดเต็ม ระเบิดฟอร์มมาครบทั้งลูกแม่น ทั้งลูกแก้ไข มียืดเยื้อกันแค่ 2 เฟรมแรก แต่หลังจากนั้นโฟนก็แทงแบบม้วนเดียวจบ แม้เสือพอจะมีโอกาสแต่ก็ผิดพลาดไปหมด จบเกมโฟนเอาชนะไปได้แบบสกอร์ขาด 5-0 เฟรม คว้าถ้วยแชมป์สนามที่ 4 ไปประดับบ้านที่อุบลฯสำเร็จ โดยพิธีมอบรางวัลได้รับเกียรติจากคุณณัฐดนัย ศิริพรหมโชติ ผู้บริหาร PJ Snooker Clubเป็นผู้มอบถ้วยชนะเลิศ และคุณคมกริช ปทุมทิพย์ ประธาชมรมสนุกเกอร์-บิลเลียด จ.มหาสารคาม เป็นผู้เงินรางวัล 30,000 บาท แก่ผู้ชนะเลิศ "โฟน เนวาด้า" และเงินรางวัลรองชนะเลิศ 15,000 บาทให้กับ "เสือ ทองราชา" อย่างไรก็ตามทั้งคู่จะได้ไปโชว์เพลงคิวในรอบสุดท้าย ปลายปีนี้ที่โคราชด้วยกัน ..... เรื่อง : แอดฯชัช ภาพ : แบงค์ แสงโสม